Până la explicațiile modului în care Dinamo s-ar putea salva de la retrogradare, vă spunem că roș-albii riscă să se despartă de o mulțime de jucători dacă vor ajunge în Liga 2.
FANATIK a făcut o analiză a lotului condus de Zeljko Kopic și a ajuns la o concluzie dezarmantă pentru Dinamo! Nu mai puțin de 13 jucători ar urma să părăsească formația din Ștefan cel Mare dacă vor retrograda.
Jucătorii care vor pleca sunt majoritatea străini. Aceștia au salarii extrem de mari chiar și pentru nivelul din Superliga. Astfel, în Liga 2 ar fi mai mult decât imposibil să fie menținut un asemenea nivel salarial. În plus, nici sportivii nu și-ar dori să continue în eșalonul secund, mulți dintre ei având contracte valabile până la finalul acestui sezon.
În urma analizei făcută de FANATIK a rezultat că nu mai puțin de 13 jucători vor pleca de la Dinamo dacă echipa va retrograda. Dintre aceștia doar unul este român și este vorba despre Dennis Politic, jucător care nu duce lipsă de oferte.
Universitatea Cluj este doar unul dintre cluburile din Superliga care s-au interesat de serviciile lui Dennis Politic (24 de ani). Iar mutarea aripei stânga în Ardeal ar fi destul de realistă, ținând cont că și lui îi expiră contractul cu Dinamo în această vară și este pe o pantă ascendentă din punct de vedere fotbalistic. Cel puțin la nivel personal.
Este drept că la Dinamo mai există și o altă problemă în acest moment. „Câinii” au dubii și cred că Edgar Ie pe care l-au transferat în februarie 2024 n-ar fi chiar Edgar Ie, ci fratele acestuia, Edelino Ie. Practic, Edgar Ie n-ar rămâne în Liga 2, ținând cont de CV-ul impresionant pe care-l are (Barcelona B, Belenenses, Lille, Nantes, Trabzonspor, Feyenoord). Pe de altă parte, Edelino Ie nu putem ști dacă ar accepta să evolueze în Liga 2 pentru Dinamo, deși acesta a jucat de-a lungul carierei doar în ligile inferioare.
Dinamo – UTA se joacă de la ora 21:30 în ultima etapă din play-out-ul Superligii. „Câinii” au nevoie de victorie, însă depind și de rezultatele din celelalte meciuri care se joacă de la aceeași oră.
Concret, elevii lui Zeljko Kopic se pot salva direct de la retrogradare dacă s-ar îndeplini următoarele condiții:
Dinamo are și șansa barajului! La fel, trebuie să obțină neapărat victoria cu UTA și să se îndeplinească două dintre condițiile menționate mai sus.